section_heading: Tristesse hivernale, Le Secret i prvi studijski album (1999. – 2007.)
paragraph_text: Godine 2001. sastav je snimio demouradak od četiri pjesme pod imenom Tristesse hivernale te ga je objavila diskografska kuća Drakkar Productions. Na demouratku nalazi se pjesma "La Forêt de Cristal" čiji je glavni rif napisao Famine. Nedugo nakon objave dema sastav je ponovno postao jednočlan, što je Neige iskoristio kako bi poveo Alcest u intimnijem smjeru. Neige, koji je izvorno formirao Alcest kako bi mogao skladati hladni i grubi black metal, odmaknuo se od minimalističkog pristupa prisutnog na demouratku te objavio EP Le Secret. Ovaj je EP, objavljen u svibnju 2005. godine, poslužio kao svojevrsni uvod u novi koncept reformiranog Alcesta. Nakon što je u ožujku 2007. potpisao ugovor s diskografskom kućom Prophecy Productions,Alcest signing announcement on Prophecy Productions homepage. Pristupljeno 23. kolovoza 2010. Alcest je objavio svoj debitantski album Souvenirs d'un autre monde u kolovozu iste godineSouvenirs d'un autre monde on Prophecy Productions homepage. Pristupljeno 23. kolovoza 2010. te je stilski bio sličan radovima sastava kao što su My Bloody Valentine i Jesu. U kolovozu 2007. godine Tristesse hivernale ponovno je objavila diskografska kuća Northern Silence Productions u obliku split albuma s francuskom black metal grupom Angmar.